সৈয়দ মুহাম্মদ রেজাউল করিম (জন্ম: ১ ফেব্রুয়ারি ১৯৭১) (যিনি পীর সাহেব চরমোনাই নামে অধিক পরিচিত) একজন ইসলামি পণ্ডিত, রাজনীতিবিদ, শিক্ষাবিদ ও ধর্মীয় আলোচক। বর্তমানে তিনি ইসলামী আন্দোলন বাংলাদেশের ২য় আমীর হিসেবে দায়িত্ব পালন করছেন। এছাড়াও তিনি বাংলাদেশ মুজাহিদ কমিটি ও বাংলাদেশ কুরআন শিক্ষা বোর্ডের সভাপতি এবং বেফাকুল মাদারিসিল আরাবিয়া বাংলাদেশের সহ-সভাপতি। তিনি দুই মেয়াদে চরমোনাই ইউনিয়নের চেয়ারম্যান ছিলেন।   জন্ম ও বংশ  রেজাউল করিম ১৯৭১ সালের ১ ফেব্রুয়ারি বরিশাল জেলার চর মোনাই ইউনিয়নের এক সম্ভ্রান্ত মুসলিম পরিবারে জন্মগ্রহণ করেন। তার পিতা সৈয়দ ফজলুল করিম ও দাদা সৈয়দ মুহাম্মদ ইছহাক, উভয়ই বাংলাদেশের সুপরিচিত ইসলামি ব্যক্তিত্ব ছিলেন। তার মোট ৬ ভাই ও ১ বোন। সৈয়দ ফয়জুল করিম তার অনুজ, বাংলাদেশের একজন প্রভাবশালী ইসলামি পণ্ডিত ও রাজনীতিবিদ। ২০০৬ সালে তার পিতা মারা যান।    শিক্ষাজীবন  তিনি চরমোনাই জামিয়া রশিদিয়া ইসলামিয়া থেকে শিক্ষাজীবনের সূচনা করেন। ১৯৯১ সালে এর আলিয়া শাখা থেকে কামিল পাশ করেন। পাশাপাশি এর কওমি শাখায়ও ক্লাসে অংশগ্রহণ করতেন। এরপর বরিশালের সাগরদী ইসলামিয়া কামিল মাদ্রাসা থেকে ফিকহ ও হাদিসে প্রথম বিভাগে উত্তীর্ণ হন। তিনি জামিয়া ইসলামিয়া দারুল উলুম মাদানিয়ায় কিছুদিন পড়াশোনা করেছেন।    কর্মজীবন  শিক্ষাজীবন সমাপ্তির পর তিনি চরমোনাই জামিয়া রশিদিয়া ইসলামিয়ার আলিয়া শাখার শিক্ষক হিসেবে যোগদান করেন। পরে দীর্ঘদিন আলিয়া ও কওমি উভয় শাখার সহকারী অধ্যক্ষ ছিলেন। বর্তমানে তিনি উভয় শাখার প্রধান পৃষ্ঠপোষক।  এছাড়াও তিনি বাংলাদেশ কুরআন শিক্ষা বোর্ডের সভাপতি  এবং বেফাকুল মাদারিসিল আরাবিয়া বাংলাদেশের সহ সভাপতি।   রাজনীতি  ছাত্রজীবন থেকে তিনি ইসলামী শাসনতন্ত্র ছাত্র আন্দোলনের সঙ্গে জড়িত ছিলেন। পরবর্তীতে তিনি এর কেন্দ্রীয় কমিটির ছাত্র কল্যাণ সম্পাদকের দায়িত্ব পালন করেছেন। ইসলামি আন্দোলনে সক্রিয়তার কারণে বিএনপি নেতৃত্বাধীন চারদলীয় জোট সরকারের আমলে তিনি গ্রেফতার হয়েছিলেন।   তিনি ২০০৩ থেকে ২০১১ পর্যন্ত ২ মেয়াদে চর মোনাই ইউনিয়নের চেয়ারম্যান হিসেবে দায়িত্ব পালন করেছেন।  তারপর তার ভাই সৈয়দ ইছহাক মুহাম্মদ আবুল খায়ের চেয়ারম্যান নির্বাচিত হন।   ২০০৬ সালের ২৫ নভেম্বর তার পিতার মৃত্যুর পর তিনি ইসলামী আন্দোলন বাংলাদেশ ও বাংলাদেশ মুজাহিদ কমিটির আমীর নির্বাচিত হন।    তাসাউফ  ১৯৯৪ সালে তার পিতা সৈয়দ ফজলুল করিম থেকে তিনি খেলাফত প্রাপ্ত হন। ২০১৩ সালে মাহমুদুল হাসান তাকে খেলাফত প্রদান করেন।  ২০১৬ সালে তিনি দারুল উলুম দেওবন্দের প্রধান মুফতি হাবিবুর রহমান খায়রাবাদীর কাছ থেকেও খেলাফত পেয়েছেন।   দৃষ্টিভঙ্গি   শেখ হাসিনার সমালোচনা ২০১৯ সালের জুন মাসে এক সম্মেলনে পর্দা বিষয়ে শেখ হাসিনা বলেন, “হাত মোজা, পা মোজা, নাক-চোখ ঢেকে, একেবারে, এটা কী? জীবন্ত ট্যান্ট (তাঁবু) হয়ে ঘুরে বেড়ানো; এর তো কোনো মানে হয় না”। তার এই বক্তব্যকে দায়িত্বজ্ঞানহীন কটাক্ষপূর্ণ বলে উল্লেখ করে এই বক্তব্য প্রত্যাহার করার আহবান জানান রেজাউল করিম।    আরও দেখুন   সৈয়দ মুহাম্মদ ইসহাক  সৈয়দ ফজলুল করিম  সৈয়দ ফয়জুল করিম  দেওবন্দি ব্যক্তিত্বের তালিকা   তথ্যসূত্র    গ্রন্থপঞ্জি         বহিঃসংযোগ   যুগান্তরকে দেওয়া একটি সাক্ষাৎকার    বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর বাংলাদেশী ব্যক্তি বিষয়শ্রেণী:২১শ শতাব্দীর বাংলাদেশী ব্যক্তি বিষয়শ্রেণী:বরিশাল জেলার রাজনীতিবিদ বিষয়শ্রেণী:বাংলাদেশী সুন্নি মুসলিম বিষয়শ্রেণী:দেওবন্দি ব্যক্তি বিষয়শ্রেণী:বরিশাল বিভাগের ইসলাম ধর্মীয় নেতা বিষয়শ্রেণী:বাংলাদেশী মুফতি বিষয়শ্রেণী:চরমোনাইয়ের ব্যক্তি বিষয়শ্রেণী:জামিয়া ইসলামিয়া দারুল উলুম মাদানিয়ার প্রাক্তন শিক্ষার্থী বিষয়শ্রেণী:সুন্নি ইসলামের পণ্ডিত বিষয়শ্রেণী:হানাফি ফিকহ পণ্ডিত বিষয়শ্রেণী:ইসলামী আন্দোলন বাংলাদেশের আমীর বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:চরমোনাই আন্দোলন বিষয়শ্রেণী:ইসলামী আন্দোলন বাংলাদেশের রাজনীতিবিদ বিষয়শ্রেণী:চরমোনাই জামিয়া রশিদিয়া ইসলামিয়ার প্রাক্তন শিক্ষার্থী বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:বাঙালি রাজনীতিবিদ বিষয়শ্রেণী:বাংলাদেশী ইসলাম ধর্মীয় নেতা বিষয়শ্রেণী:সুন্নি ইসলামি আন্দোলন বিষয়শ্রেণী:বাংলাদেশী সুন্নি মুসলিম পণ্ডিত বিষয়শ্রেণী:সুন্নি মুসলিম পণ্ডিত বিষয়শ্রেণী:হানাফী ব্যক্তি বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি বিষয়শ্রেণী:আরব বংশোদ্ভূত বাংলাদেশী ব্যক্তি বিষয়শ্রেণী:বাঙালি আলেম